ÖEOLOGTAI ESEMÉNYKK. . 479 



tember hó 17-én kelt legfelső elhatározásával legkegyelmesebben megengedni 

 méltóztatott, hogy Nagyságod saját kérelmére állandó nyugalomba helyeztessék. 

 Midőn ezen körülményről Nagyságodat értesítem, egyben a hosszú állami szolgálata 

 alatt tanúsított lelkiismeretes, buzgó és sikeres működéseért teljes elismeré- 

 semet és köszönetemet fejezem ki. Nagyságod nyugdíjját teljesen kitöl- 

 tött szolgálati ideje után az 1912. évi LXY. törvényczikk 37. és 38. §-ai 

 alapján évi 9200 koronában, lakbérnyugdiját pedig évi 1280 koronában álla- 

 pítom meg, melynek f. évi december 1-től kezdve való utalványozása iránt 

 egyidejűleg kelt rendeletemmel intézkedtem. Budapest, 1913 november 21-én. 

 Bábó Ghillány Imre. 



Telegdi Roth Lajos 1867 november 28-án lépett állami szolgá- 

 latba s a m. kir. földtani intézetben 1870 április 14 óta működik. Negy- 

 venhat éves pályája a csendes, de kitartó munkásság példájául szolgál- 

 hat. Földtani felvételei megbízhatóság és pontosság szemf)ontjából minta- 

 szerűek, geológiai térképei pedig nemes ízlésükkel tűnnek ki a magyar 

 földtani térképek közül. Gyakorlati téren olyan alkotás fűződik nevéhez, 

 amely szinte páratlan a múlt század geológiai eseményei között. 

 Ugyanis Telegdi Eoth Lajos teljesen geológiai alapon fedezte fel a 

 tatabányai barnaszéntelepeket. 



Az 1895. év november havában a Kieáldi Herz Zsigmond és Hönsch 

 Árpád vezetésével működő vállalatnak azt javasolja, hogy ez IV. számú 

 fúrását a Vértessomlyótól északkelet felé harmadfél kilométer távolságra 

 levő Sikvölgyben mélyessze. A IV. számú fúrás azután 11(3 méter mély- 

 ségben 6 m vastag eocén széntelepet talált, amit nyomon követett a 

 156 m mélységű V. számú fúrás 15 méter vastag széntelepével. Ezzel 

 megvolt vetve a tatabányai szénbányászkodás alapja, úgyhogy az Ezred- 

 éves Bányászati és Geológiai Kongresszuson, 1896 szeptember havában 

 KiRÁLDi Herz Zsigmond tíz fúrás alapján már 200 millió tonna szén- 

 kincsről számolhatott be Felsőgalla és Bánhida alatt. Ez az eocén szén- 

 telep a Magyar Altalános Kőszénbánya Társulatot hazánk 

 egyik legnagyobb iparvállalatává tette, amely ma már 60 

 miUió korona alaptőkével és évi 8 millió korona nyereséggel dolgozik. 

 Valóban fölemelő látvány az ősz geológusnak élete alkonyán az a tudat, 

 hogy egy szerény tudós a magyar közgazdasági életet százmilliókra rúgó 

 vagyonnal gazdagította. 



Kívánjuk, hogy volt elnökünk s jelenleg tiszteleti tagunk megelé- 

 gedésben töltse napjait s kérjük, hogy gazdag tapasztalataival úgy a 

 m. kir. földtani intézetet, mint társulatunkat továbbra is támogassa. 



p. K. 



